A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

41. számú előterjesztés

Alsónyék Község Önkormányzata Képviselő-testületének 2026. július 10-én,
8.30 órakor megtartandó RENDKÍVÜLI ülésére

Döntés az „Alsónyéki Tájház felújítás I. ütem” tárgyú projekthez kivitelező kiválasztásáról

	
Előterjesztő: Molnár István János polgármester

Készítette: Bozsolik Zoltán városüzemeltetési irodavezető

Törvényességi ellenőrzést végezte: Kondriczné dr. Varga Erzsébet 
                                                                              jegyző

Pénzügyileg ellenőrizte: Keresztes Katalin pénzügyi irodavezető

Tárgyalja:--





Tisztelt Képviselő-testület!

Az „Alsónyéki Tájház felújítás I. ütem” tárgyban benyújtott támogatási kérelmeket pozitívan bírálták el. A Támogatási okirat 2026.05.11. napon aláírásra került. 

A fizikai megvalósítás határideje: 2026.08.31. napja.
A záró beszámoló benyújtásának végső határideje: 2026.09.30. napja.
A záró pénzügyi beszámoló benyújtásának végső határideje: 2026.10.30. napja.
Vissza nem terítendő támogatás összege (80%): 11 000 000 Forint
Saját forrás (minimum 20%): 2 750 000 Forint
Rendelkezésre álló saját forrás a 90/2025.(IX.29.) önkormányzati határozat alapján: 3 050 933 Forint


A projekt megvalósításához szükséges a kivitelező, a műszaki ellenőr és a statikus szakértő kiválasztása. 

1.
A projekt megvalósítása kapcsán ajánlattételre szóló felhívás került kiküldésre három vállalkozónak, melynek tárgya:

TLA/NEPI2025/1208202/ azonosítószámú Alsónyéki Tájház felújítás I. ütem” projekt megvalósítás keretében tetőfelújításkivitelezési munkálatai

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet). Az ajánlattevő árajánlatában az alábbi ellenszolgáltatást ajánlotta meg.

1.    Az ajánlattevő neve: Alpiszig 97 Kft.
Az ajánlattevő lakóhelye/székhelye: 7146 Várdomb, Ady Endre u. 14.
Ajánlati ár: 11 563 452,-Ft + 3 122 132,- Ft (27% Áfa)
Összesen: 14 685 584,-Ft
2.    Az ajánlattevő neve: Modok István E.V.
Az ajánlattevő lakóhelye/székhelye: 7140 Bátaszék, Lajvér 27.
	Ajánlati ár: 11 375 753,-Ft + 3 071 453,- Ft (27% Áfa)
Összesen: 14 447 206,-Ft
3.  	Az ajánlattevő neve: Baranyi Tibor E.V.
Az ajánlattevő lakóhelye/székhelye: 7142 Pörböly, Iskola utca 1.
	Ajánlati ár: 10 826 810,-Ft + 2 923 239,- Ft (27% Áfa)
Összesen: 13 750 049,-Ft


Az 1.sz. határozati javaslat elfogadásával javasoljuk a Baranyi Tibor E.V.-val (7142 Pörböly, Iskola utca 1.) a szerződés kötést összesen bruttó 13 750 049,- Ft összeggel. 

A vállalkozási díj teljes egészében elszámolható a támogatás és a rendelkezésre álló saját forrás terhére.

2.
A projekt támogatásáról szóló 2026.03.16. napon kelt értesítőjében rögzítésre került, hogy a Bíráló Bizottság többek között ahhoz a feltételhez köti a támogatás felhasználását, hogy statikai felügyelet biztosítása szükséges a kivitelezés ideje alatt.
[bookmark: _GoBack]A statikai szakvélemény készítőjétől ajánlatot kértünk 1 óra helyszíni statikai szakfelügyeletre. Ennek díját 95.000 Ft + ÁFA / alkalom (bruttó 120.650,-Ft) összegben határozta meg.

A 2.sz. határozati javaslat elfogadásával javasoljuk a Szabó József e.v.-val (8284 Nemesgulács, Rákóczi u. 13.) a szerződés kötést összesen bruttó 120.650,- Ft összeggel. 

Alsónyék Község Önkormányzata beszerzései lebonyolításának szabályzatáról szóló Alsónyék Község Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2018. (XII. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet. 

A vállalkozási díj teljes egészében elszámolható a rendelkezésre álló saját forrás terhére.






3.
A kivitelezés I. osztályú minőségben történő megvalósulása érdekében szükségesnek ítéljük műszaki ellenőr igénybe vételét.

Műszaki ellenőrtől ajánlatot kértünk a feladat ellátásra. Ennek díját 150.000 Ft + ÁFA (bruttó 190.500,-Ft) összegben határozta meg.

A 3.sz. határozati javaslat elfogadásával javasoljuk a TIRINGER Építőipari Kft.-vel (7140 Bátaszék Ady E. u. 17.) a szerződés kötést összesen bruttó 190.500,- Ft összeggel. 

Alsónyék Község Önkormányzata beszerzései lebonyolításának szabályzatáról szóló Alsónyék Község Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2018. (XII. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet. 

A vállalkozási díj egy része (180 283,-Ft) elszámolható a rendelkezésre álló saját forrás terhére. További 10 266,-Ft összeg biztosítását kérjük az általános tartalékkeret terhére.



1. sz. H a t á r o z a t i    j a v a s l a t :
		      
Az Alsónyéki Tájház felújítás I. ütem projekt kivitelezői feladatok ellátására vállalkozó kiválasztására

Alsónyék Község Önkormányzatának Képviselő-testülete;
a.) az Alsónyéki Tájház felújítás I. ütem projekt kapcsán kivitelezői feladatok ellátásával a legalacsonyabb ajánlati árat tevő Baranyi Tibor E.V.-t (7142 Pörböly, Iskola utca 1.) bízza meg;
b.) a feladat ellátásához szükséges díj (nettó 10 826 810,-Ft + 2 923 239,- Ft (27% Áfa) összesen: 13 750 049,-Ft ) kifizetését az önkormányzat 2026. évi költségvetésében tervezett „ Alsónyéki Tájház felújítás I. ütem” projekt támogatás terhére biztosítja,
c.) felhatalmazza a község polgármesterét a feladat ellátására vonatkozó szerződés aláírására.

Határidő: 2026. augusztus 31.
Felelős:   Molnár István János polgármester 
  (szerződés aláírásáért)

Határozatról értesül: 
                             Baranyi Tibor E.V.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár




2. sz. H a t á r o z a t i    j a v a s l a t :
		      
Az Alsónyéki Tájház felújítás I. ütem projekt statikai szakfelügyelet feladatok ellátására vállalkozó kiválasztására

Alsónyék Község Önkormányzatának Képviselő-testülete;
a.) az Alsónyéki Tájház felújítás I. ütem projekt kapcsán statikai szakfelügyelet feladatok ellátásával Szabó József e.v.-t (8284 Nemesgulács, Rákóczi u. 13.) bízza meg;
b.) a feladat ellátásához szükséges díj (nettó 95 000,-Ft + 25 650,- Ft (27% Áfa) összesen: 120 650,-Ft ) kifizetését az önkormányzat 2026. évi költségvetésében tervezett „ Alsónyéki Tájház felújítás I. ütem” projekt támogatás terhére biztosítja,
c.) felhatalmazza a község polgármesterét a feladat ellátására vonatkozó szerződés aláírására.

Határidő: 2026. augusztus 31.
Felelős:   Molnár István János polgármester 
  (szerződés aláírásáért)

Határozatról értesül: 
                             Szabó József E.V.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár


3. sz. H a t á r o z a t i    j a v a s l a t :
		      
Az Alsónyéki Tájház felújítás I. ütem projekt műszaki ellenőri feladatok ellátására vállalkozó kiválasztására

Alsónyék Község Önkormányzatának Képviselő-testülete;
a.) az Alsónyéki Tájház felújítás I. ütem projekt kapcsán műszaki ellenőri feladatok ellátásával TIRINGER Építőipari Kft.-t (7140 Bátaszék Ady E. u. 17.) bízza meg;
b.) a feladat ellátásához szükséges díj (nettó 150 000,-Ft + 40 500,- Ft (27% Áfa) összesen: 190.500,-Ft ) kifizetését 
· 180 234,-Ft összeggel az önkormányzat 2026. évi költségvetésében tervezett „ Alsónyéki Tájház felújítás I. ütem” projekt támogatás, 
· 10 266,-Ft összeggel az önkormányzat 2026. évi költségvetésének általános tartalékkerete terhére biztosítja,
c.) felhatalmazza a község polgármesterét a feladat ellátására vonatkozó szerződés aláírására.

Határidő: 2026. augusztus 31.
Felelős:   Molnár István János polgármester 
  (szerződés aláírásáért)

Határozatról értesül: 
                             TIRINGER Építőipari Kft.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár

